open-index/open-wikipedia-markdown huggingface dataset:
Pentti Lehto

**Pentti Johannes Lehto** (15. helmikuuta 1924 –  20. huhtikuuta 2007) oli suomalainen Tampereella asunut kirjankuvittaja, pilapiirtäjä, sarjakuvantekijä ja nuortenkirjailija. Lehto oli varsinaiselta ammatiltaan taittaja. Hän käytti pilapiirtäjänä salanimeä *Penalehto*.

Lehto toimi *[[Tamperelainen]]*-lehden pilapiirtäjänä 1980- ja 1990-luvuilla. Hän piirsi sarjakuvia muun muassa ''Aamulehteen'' ja ''Apuun''.

Lehto sai jaetun kolmannen palkinnon vuonna 1985 Kemin sarjakuvakilpailussa Heta-siivoojasta kertovalla sarjakuvallaan.

## Teoksia
* *Salaperäiset kirjaimet*. Karisto 1952
* *Herjat & narrit*. WSOY 1979

## Kuvituksia
* *Ilo pintaa vaiki syvän märkänis*. Weilin & Göös 1964
* *Sampo* ; piirrokset Pentti Olavi Lehto (s. 1946 Turussa ) Kirja tehtiin Tukholmassa 1979; tekstit Veli Lehto ; ruotsinkieliset tekstit Lena Höijer. Finn-kirja, Libris, Spånga 1979

## Lähteet
* 
* Kirjasampo.fi : Pentti Lehto
* Suomen kuvittajat Aarne Nopsasesta Alvar Aaltoon, Martta Wendelinistä Urpo Huhtaseen 17.10.2006 : Pentti Lehto
Jarl-Erik Koskinen

**Jarl-Erik Gustaf Koskinen** (13. helmikuuta 1924 Vaasa –  26. maaliskuuta 1997 Vaasa) oli suomalainen reviisori ja ruotsin kielellä kirjoittanut runoilija.

## Teoksia
* *Plötsligt såg jag ...* : dikter. Författarnas andelslag, Jakobstad 1974
* *Aforismer*. 1975
* *23 visor*. 1978

## Lähteet
* 
* Kirjasampo.fi : Jarl-Erik Koskinen
* Jarl-Erik Koskisen hautakivi Vaasan uudella hautausmaalla
Ester Juvelius

**Ester Maria Juvelius** (15. syyskuuta 1876 Hämeenlinna – 9. joulukuuta 1962 Helsinki) oli suomalainen diakonissa ja lähetystyöntekijä. Hänet tunnetaan yhtenä juutalaislähetyksen suomalaisena uranuurtajana. Juvelius toimi Suomen Lähetysseuran juutalaislähettinä vuodet 1906–1939, joista kahdeksan viimeisen vuoden ajan Jerusalemissa.

## Toiminta Suomessa ja Euroopassa
Helsingin yliopistossa vuodesta 1895 lähtien kirjoilla ollut Juvelius jätti yliopisto-opintonsa kesken 1898. Diakonissaksi hänet vihittiin vuonna 1911. Hän oli aloittanut Suomen lähetysseuran juutalaislähettinä jo muutamaa vuotta aikaisemmin. Vuosina 1912–1914 Juvelius toimi lähetystyöntekijänä Ukrainan Tšernivtsissä ja Puolan Przemyślissä yhdessä pastori Arnold Schalinin ja tämän puolison Vernan kanssa. Takaisin Suomeen he palasivat ensimmäisen maailmansodan sytyttyä, jonka jälkeen Juvelius toimi Pietarin suomalaisen seurakunnan diakonissana 1915–1918. Vuodet 1920–1926 hän työskenteli Pariisissa Hebrew Christian Testimony to Israel -järjestön palveluksessa. Sen olivat perustaneet kristinuskoon kääntyneet Itä-Euroopan juutalaiset David Baron ja Charles Andrew Schonberger vuonna 1893 Lontoossa.

## Lähetystyö Palestiinassa
Palestiinaan Juvelius matkusti vuonna 1931, jossa hän Haifan kautta asettui Jerusalemiin. Lähetystyön ohella Juvelius kirjoitti aktiivisesti Suomen Lähetyssanomiin. Hänen työnsä Palestiinan juutalaisten parissa ei ollut kovinkaan onnistunutta, mikä johti Juveliuksen turhautumiseen. Osasyynä lähetystoiminnan epäonnistumiseen oli muun muassa hänen Palestiinan levottomuuksien aikana osoittamansa kylmäkiskoisuus pakanoina pitämiään juutalaisia kohtaan. Heidän läheistensä joutumista levottomuuksien uhreiksi Juvelius piti Jumalan rangaistuksena Kristuksen hylänneille juutalaisille. Juveliuksen kirjoituksista ilmenee myös suoranainen katkeruus juutalaisia kohtaan ja jopa uskonnollisperäinen juutalaisviha.

Myöskään Lähetysseuran työntekijöiden keskinäiset välit eivät aina olleet hyvät. Esimerkiksi samaan aikaan Jerusalemissa Juveliuksen kanssa ollut Aili Havas purki tätä kohtaan tuntemaansa vihaa Lähetysseuralle lähettämissään kirjeissä.

## Perhe
Juveliuksen vanhemmat olivat maanmittari Johan Henrik Juvelius ja Ida Maria Åkerman. Hänellä oli seitsemän sisarusta, joista tunnettuja ovat kirjallisuuden tutkija J. W. Juvelius (1863–1927), kirjailija Valter Juva (1865–1922), vankilanjohtaja V. O. Juvelius (1869–1937), näytelmäkirjialija ja suomentaja Veera Roos (1882–1961) sekä kirjailija Siiri Juva (1886–1974).

## Kirjallisuutta
*Antikainen, Timo: *Ester Juvelius juutalaislähettinä 1906-1939*, tutkielma Helsingin yliopiston Teologiselle tiedekunnalle, 2003. 

## Lähteet
Miki Kuusisto

**Miki Kuusisto** (s. 19. elokuuta 1994 Kotka) on suomalainen koripalloilija, jonka kasvattajaseura on Kotkan Työväen Palloilijat. Hänen isänsä on koripalloilija Mika Kuusisto.

Heinäkuussa 2016 Kuusisto siirtyi Torpan Poikiin.

## Lähteet
* Miki Kuusisto  Suomen Koripalloliitto

### Viitteet
Alppihiihto talviolympialaisissa 2014 – naisten syöksylasku

**Naisten syöksylasku [[Talviolympialaiset 2014|talviolympialaisissa 2014]]** käytiin 12. helmikuuta Roza Hutorin laskettelukeskuksessa.

Kilpailun ensimmäisen sijan jakoivat Slovenian Tina Maze ja Sveitsin Dominique Gisin samalla ajalla 1.41,57. Kolmanneksi sijoittui Sveitsin Lara Gut.

## Tulokset

## Lähteet
Thuppakki

**Thuppakki** (suomeksi ”Ase”) on vuonna 2012 ilmestynyt intialainen tamilinkielinen toimintatrilleri, jonka on ohjannut ja kirjoittanut A. R. Murugadoss. Päärooleja näyttelevät Vijay ja Kajal Agarwal. Elokuva sai ensi-iltansa 13. marraskuuta 2012. Se sai pääasiassa positiivisia arvosteluja kriitikoilta ja oli vuoden eniten tuottanut tamilielokuva.

## Näyttelijät

## Soundtrack

## Uudelleenfilmatisoinnit
Murugadoss ohjasi *Thuppakkista* hindinkielisen version nimellä *[[Holiday (vuoden 2014 elokuva)|Holiday]]* ja Baba Yadav ohjasi bengalinkielisen version nimellä *[[Game (vuoden 2014 elokuva)|Game]]*. Molemmat saivat ensi-iltansa vuonna 2014.

## Lähteet

## Aiheesta muualla
* 
*
The World Is in My Hands

**The World Is in My Hands** on saksalaisartisti Cascadan kappale neljänneltä, The Best of Cascada-kokoelma-albumilta. Sen julkaisi Zooland Records albumin kolmantena singlenä sekä kuuden raidan EP:nä 2. elokuuta 2013. Kappaleelle on tehty myös musiikkivideo, joka julkaistiin videopalvelu YouTubessa heinäkuussa 2013. Toisin kuin Cascadan edeltäneet singlet, *The World Is in My Hands* ei päässyt lainkaan listoille.

## Kappalelista

**EP**

* 1. The World Is In My Hands (Video Edit) - 2:58
* 2. The World Is In My Hands (Ryan Thistlebeck vs. Manila Radio Edit) - 3:22
* 3. The World Is In My Hands (Steve Modana Radio Edit) - 3:05
* 4. The World Is In My Hands (Extended Mix) - 4:13
* 5. The World Is In My Hands (Ryan Thistlebeck vs. Manila Remix) - 5:29
* 6. The World Is In My Hands (Steve Modana Remix) - 4:02
* 7. The World Is In My Hands - 3:00

## Lähteet
Suljettu maa

**Suljettu maa: Elämää Pohjois-Koreassa** on yhdysvaltalaisen toimittaja Barbara Demickin vuonna 2009 julkaistu teos. Kirja kertoo kuudesta pohjoiskorealaisesta loikkarista, joita Demick on haastatellut.

## Kirjan henkilöt
*Rouva Song, maalleen uskollinen perheenäiti.
*Oak-Hee, rouva Songin kapinallinen tytär.
*Mi-ran ja Jun-sang, jotka ovat nuoria ja rakastuneita.
*Kim Hyuck, katulapsi.
*Tohtori Kim, lääkäri.
Kyllikki Leisti

**Anna Kyllikki Leisti**, o.s. *Tarvainen* (24. helmikuuta 1924 Kuusamo – (kuoleman julkistamispäivä 21. marraskuuta) 2023) oli suomalainen kirjailija.

Leistille myönnettiin Suomen Valkoisen Ruusun I luokan mitali sotaveteraanina 27. huhtikuuta 2019.

## Teoksia
* *Elian vaunu* : kuunnelma. 1973
* *Kulttuurin vartijat* : kuunnelma. 1971

## Lähteet
* 
* Kirjasampo.fi : Kyllikki Leisti

### Viitteet
Stroopwafel

**Stroopwafel** ("siirappivohveli") on Hollannista peräisin oleva kaksikerroksinen vohveli, jonka kerroksien välissä on siirapin tapaista makeaa täytettä. Yleensä täyte on karamellimaista, mutta kaupoissa myydään myös erilaisia makuvaihtoehtoja. Suurempia tuoreita stroopwafeleita voi ostaa kaduilla tai toreilla olevista kojuista.

## Historia
Stroopwafel on peräisin Goudan kaupungista Alankomaista. Erään tarinan mukaan stroopwafelit keksi ensimmäistä kertaa leipuri nimeltä Gerard Kamphuiden. Tämän tarinan mukaan vohvelien alkuperä juontaisi juurensa vuosien 1810 ja 1840 väliin. 1800-luvulla Goudassa oli noin 100 siirappivohveleita valmistavaa leipomoa. Gouda oli myös ainoa kaupunki, jossa siirappisia stroopwafeleita valmistettiin ennen vuotta 1870.

1900-luvulla alkoi vohveleiden teollinen valmistus, ja vuonna 1960 yksistään Goudassa oli 17 vohveleita valmistavaa tehdasta. Neljä tehtaista on yhä toiminnassa.

## Lähteet

## Aiheesta muualla
Maija-Liisa Isojärvi

**Maija-Liisa Isojärvi** (o.s. **Hytönen**, 24. tammikuuta 1924 Joroinen – 22. lokakuuta 2018) oli suomalainen opettaja, suomentaja ja kirjailija. Hän käytti nimimerkkejä *Liisa Järvinen* ja *Marja-Liisa*.

Isojärven vanhemmat olivat kirjaedustaja Martti Maurits Hytönen ja Jenny Siviä Räisänen. Hän pääsi ylioppilaaksi Lahden tyttölyseosta 1946 ja valmistui kansakoulunopettajaksi Oulun opettajakorkeakoulusta 1955.

Isojärvi toimi puhelunvälittäjänä Iisalmessa 1940–1945, kansakoulunopettajana Ranualla 1947–1949 ja Tervolassa 1950–1960 sekä kansakoulun- ja myöhemmin peruskoulunopettajana Rovaniemellä 1961–1984.

Isojärvi oli Lapin läänin taidetoimikunnan jäsenenä 1983–1988.

## Teoksia
Nimellä *Maija-Liisa Isojärvi*:
* *Oulun ihme* : kuunnelma. 1950
* *Kurkiojan isännät* : kuunnelma. 1951
* *Palkintona partaliini* : näytelmä. 1968–1969
* *Hyvänmielen mylly* : näytelmä. 1973
* *Näin nuuhkija Sala yllättää* : näytelmä. 1978	
* *Kuka vei vaapukkahillon* : lastennäytelmä. 1978
* *Karri-kissa keksii konstin* : kuunnelma. 1979
* *Tanelin taiat* : lastennäytelmä. 1980
Nimimerkillä *Liisa Järvinen*:
* *Onnea paossa* : romaani. Karisto 1953

## Suomennoksia
* Margrit Hauser : *Conny matkustaa Israeliin* : nuorisoromaani. Gummerus 1966 (alkuteos *Conny reist Israel*)
* Marie Louise Fischer : *Petra, poikatyttö*. Gummerus 1967 (alkuteos *Die Klasse ist für Petra*)
* Marie Louise Fischer : *Delia etsii isäänsä*. Gummerus 1969 (alkuteos *Delia, die weisse Indianerin*)
* Marie Louise Fischer : *Delia ja päällikön poika*. Gummerus 1969 (alkuteos *Delia und der Sohn des Häuptlings*)
* Marie Louise Fischer : *Itsepäinen Isabella*. Gummerus 1969, 2. painos 1991 (alkuteos *Ist das wirklich Isabell?*)
* Marie Louise Fischer : *Delia Villissä Lännessä*. Gummerus 1970 (alkuteos *Delia im Wilden Westen*)
* Marie Louise Fischer : *Kaikkien aikojen huiputus*. Gummerus 1970

## Palkinnot
* Rovaniemen kaupungin taidepalkinto 1979

## Lähteet
* 
* Kirjasampo.fi : Maija-Liisa Isojärvi
* Pohjoissavolaisen kaunokirjallisuuden bibliografia : Maija-Liisa Isojärvi 
* Iisalmelaisia kirjailijoita : Maija-Liisa Isojärvi
* Näytelmät.fi : Maija-Liisa Isojärvi

### Viitteet
Hankou

**Hankou** () on Wuhanin kaupungin osa. Wuhanin kaupunki perustettiin vuonna 1949, kun Hankou, Hanyang ja Wuchang liitettiin yhteen. Hankou sijaitsee Hanjoen vasemmalla rannalla lähellä joen liittymiskohtaa Jangtseen. Hankou oli isoin Wuhaniin liityteistä entisistä kaupungeista. Se perustettiin Song-dynastian aikana ja oli Ming- ja Qing-dynastioiden aikana Kiinan tunnetuimpia kaupunkeja. Se oli myös ensimmäisiä kaupunkeja, jotka avattiin ulkomaalaisille.

## Lähteet

## Aiheesta muualla
Miljoona tapaa kuolla lännessä

**Miljoona tapaa kuolla lännessä** () on vuonna 2014 ensi-iltansa saanut yhdysvaltalainen western-komediaelokuva, jonka on ohjannut Seth MacFarlane. Elokuvan pääosissa ovat Seth MacFarlane, Charlize Theron, Amanda Seyfried, Neil Patrick Harris, Giovanni Ribisi, Sarah Silverman ja Liam Neeson.

Elokuva ensi-ilta oli 30. toukokuuta 2014.

## Juoni
Pelkuri Albert Stark (Seth MacFarlane) tulee jätetyksi, kun hän ei uskalla osallistua pyssytaisteluun, ja tyttöystävä (Amanda Seyfried) lähtee heti toisen miehen (Neil Patrick Harris) matkaan. Kylään saapuu salaperäinen, kaunis nainen (Charlize Theron), joka sattuman kautta ryhtyy auttamaan Albertia löytämään rohkeutensa, ja lopulta he rakastuvat. Paikalle saapuu kuuluisa rikollinen (Liam Neeson), naisen aviomies, ja Albertin täytyy laittaa saamansa rohkeus testiin.

## Näyttelijät

## Vastaanotto
### Tuotto
Avausviikonloppunaan elokuva tuotti Yhdysvalloissa vain 17,1 miljoonaa dollaria, noin 25&nbsp;% vähemmän kuin elokuvalta oli odotettu.

### Arvostelut
Elokuva on saanut kriitikoilta lähinnä kielteisiä arvosteluja. Domen Aki Lehti antoi elokuvalle puoli tähteä viidestä kirjoittaen, että ”Kakkahuumoria viljelevä leffa on ihan sitä itseään: löyhkäävä kasa, joka kannattaa kiertää todella kaukaa.” Hän myös arvosteli elokuvantekijä Seth MacFarlanen näyttelemistä ja kutsui häntä lahjattomaksi ja karismattomaksi. Kaksi tähteä elokuvalle antanut Episodin Päivi Laajalahti totesi, että ”elokuvan huumori on välillä hauskaa ja oivaltavaa”, mutta ”MacFarlane tuntuu niin ihastuneelta pieru- ja panovitseihinsä, että ne tyrkytetään katsojalle vaikka väkisin.”

Rotten Tomatoes -sivuston mukaan 96 arvostelun perusteella laskettuna kriitikoiden arvosteluista 33 prosenttia oli positiivisia.

## Lähteet

## Aiheesta muualla
*
Suuri kauneus

**Suuri kauneus** () on vuonna 2013 ensi-iltansa saanut Paolo Sorrentinon ohjaama draamakomedia. Se palkittiin parhaan vieraskielisen elokuvan Oscarilla, Golden Globella ja BAFTAlla.

Elokuva sai ensi-iltansa Cannesin elokuvajuhlilla vuonna 2013. Suomessa elokuvan ensi-ilta oli 18. huhtikuuta 2014.

Vuonna 2016 *Suuri kauneus* äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. 

## Juoni

Rooman kulttuuripiirien keskushahmo Jep Gambardella täyttää 65 vuotta ja sitä juhlii iso joukko vieraita. Neljä vuosikymmentä aikaisemmin Jep kirjoitti suurta huomiota herättäneen romaanin, joka avasi nuorelle Napolin kasvatille ovet Rooman kulttuurieliittiin. Toista kirjaa kulttuurilehden reportterina vähällä työllä leveää leipää ansaitseva Gambardella ei koskaan kirjoittanut. Hänestä tuli juhlien kuningas ja hän tunnustaa itse että kun hän 26-vuotiaana muutti Roomaan, se oli hänen tavoitteensa: "En halunnut ainoastaan osallistua juhliin, halusin että minulla olisi valta tehdä niistä epäonnistuneita". Kun omat syntymäpäiväjuhlat ovat ohi, Jep saa tiedon että hänen nuoruuden rakastettunsa Elisa on kuollut. Se on Jepille herätyskello, tuntuva muistutus siitä että kaikkien elämä, myös juhlien kuninkaan, päättyy kuolemaan. Hän alkaa miettiä mitä oikeastaan on saanut aikaan ja mitä on jäänyt tekemättä. Levottomana hän kuljeksii Rooman öisillä kaduilla, ja hakeutuu lopulta tapaamaan vanhaa ystävää, yökerhon johtajaa jota ei ole tavannut yli kolmeenkymmeneen vuoteen. Vanhalla ystävällä on 42-vuotias tytär, Ramona, joka herättää Jepin uteliaisuuden. 

## Näyttelijät

## Lähteet

## Aiheesta muualla
*
Kim Lamarre

**Kim Lamarre** (s. 20. toukokuuta 1988  Quebec) on kanadalainen freestylehiihtäjä, joka kilpailee slopestylessa. Hän sai Sotšin olympialaisissa 2014 ensimmäistä kertaa järjestetyssä slopestylessa pronssimitalin. 

Vuonna 2011 Lamarre oli slopestylen MM-kilpailuissa neljäs. Saman vuoden X Games -kisoissa hän oli kolmas. Ensimmäisen freestylehiihdon maailmancupin osakilpailunsa hän laski tammikuussa 2013 Coppern Mountainilla. Hänen paras sijoituksensa on neljäs Breckenridgen osakilpailussa tammikuussa 2014.

Lamarren ura on ollut katkonaista useiden polven eturistisidevammojen vuoksi, ja Sotšin olympiamitali olikin jossain määrin yllätys.
 
## Lähteet

## Aiheesta muualla
*
Nicola Peltz

**Nicola Anne Peltz Beckham** (s. 9. tammikuuta 1995 Westchester, New York) on yhdysvaltalainen näyttelijä. Peltz tapasi David Beckhamin pojan Brooklyn Beckhamin vuonna 2017, alkoivat seurustella vuonna 2019, kihlautuivat heinäkuussa 2020 ja avioituivat huhtikuussa 2022. 

## Filmografia

## Lähteet

## Aiheesta muualla

*
Aili Havas

**Aili Lemmikki Havas** (vuoteen 1906 saakka **Örling**, 3. heinäkuuta 1903 Lempäälä – 17. maaliskuuta 1988) oli suomalainen lähetystyöntekijä, joka teki elämäntyönsä Suomen Lähetysseuran juutalaislähetyksen parissa Palestiinassa ja Israelissa.  

Teologian maisteri Havas lähti lähetystyöntekijäksi Palestiinaan loppuvuodesta 1931. Seuraavana vuonna hän kirjautui myös opiskelijaksi Jerusalemin heprealaiseen yliopistoon. Vuonna 1940 Havas oli mukana perustamassa lastenkotia Euroopasta tuleville juutalaispakolaisille ja 1945 sen yhteyteen avattiin myös hepreankielinen koulu sekä päiväkoti. Havas työskenteli Jerusalemissa aina vuoteen 1969 saakka. Vuonna 1973 hänelle myönnettiin ensimmäisenä naisena Helsingin yliopiston teologisen tiedekunnan kunniatohtorin arvonimi.

Havaksen työtoverina Israelissa oli vuodesta 1946 lähtien Rauha Moisio. Heidät mainitaan Israelin tunnetuimpiin nykykirjailijoihin kuuluvan Amos Ozin romaanissa *Kertomus rakkaudesta ja pimeydestä* (2004). Oz oli tutustunut naisiin 9-vuotiaana pikkupoikana Israelin itsenäisyyssodan aikana vuonna 1948. Hän omisti teoksensa koko 47. luvun Havakselle ja Moisiolle.

Aili Havaksen veljiä olivat kokoomuksen kansanedustajana toiminut saarnaaja Väinö Havas ja runoilija Eero Havas ja velipuoli Eino Havas oli Kotkan poliisimestari.

## Teokset
**Työkenttäni Israel* (1958)
**Evankeliumi - ensin juutalaisille* (Nils Rosefin kanssa, 1964)
**Israelilaiset ja Jeesus* (Heikki Nurmisen kanssa, 1989)

## Lähteet
Holger Hansson

**Holger Valdemar Hansson** (26. tammikuuta 1927 Göteborg – 17. tammikuuta 2014 Göteborg) oli ruotsalainen jalkapalloilija, jalkapallovalmentaja ja olympiamitalisti.

Hansson saavutti Ruotsin jalkapallomaajoukkueessa olympiapronssia Helsingissä 1952. Seuratasolla Hansson pelasi IFK Göteborgissa, jota myös valmensi GAISin lisäksi.

Hansson kuoli Göteborgissa 17. tammikuuta 2014, hieman ennen 87-vuotissyntymäpäiväänsä.

## Lähteet
* Profiili Ruotsin olympiakomitea 
* Holger Hansson Bio, Stats and Results  Olympics at Sports-Reference.com 

### Viitteet
Ukraina talviolympialaisissa 2014

**[[Ukraina]]** osallistui **[[Talviolympialaiset 2014|Sotšin talviolympialaisiin 2014]]** 45 urheilijan voimin. Maastohiihtäjä Valentyna Ševtšenko toimi Ukrainan joukkueen lipunkantajana olympialaisten avajaisseremoniassa.

## Mitalistit
### Kultaa
* Vita Semerenko, Julija Džyma, Valja Semerenko ja Olena Pidhrušna – ampumahiihto, naisten viesti
### Pronssia
* Vita Semerenko – ampumahiihto, 7,5 km

## Joukkue
### Alppihiihto

### Ampumahiihto

### Freestylehiihto

### Kaukalopikaluistelu

### Lumilautailu

### Ohjaskelkkailu

### Pohjoismaiset hiihtolajit

#### Maastohiihto

#### Yhdistetty

### Taitoluistelu

## Lähteet
Erkki Koskela

**Erkki Aarre Koskela** (16. joulukuuta 1946 Peräseinäjoki – 28. kesäkuuta 2020 Helsinki) oli suomalainen taloustieteilijä ja professori. 

Hän oli vuosina 1981–2011 Helsingin yliopiston kansantaloustieteen (finanssiopin) professori, vuodesta 2011 alkaen emeritusprofessori. Hänen tutkimusalaansa olivat luotonsäännöstely, kotitalouksien säästämiskäyttäytyminen ja verotus. Koskela oli akatemiaprofessori 2006–2011. Vuodesta 2004 alkaen hän johti Talouden rakenteiden ja kasvun tutkimusyksikköä.

Koskela oli koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 1976 otsikolla ”A Study of Bank Behaviour and Credit Rationing”.

Koskela oli Suomalaisen Tiedeakatemian jäsen vuodesta 1993 ja Academia Europæan jäsen vuodesta 2000.

## Lähteet

## Aiheesta muualla
* Erkki Koskelan muistokirjoitus Helsingin Sanomissa
* Erkki Koskela. Research Fellow (July 2003-)  (iza.org)
* Erkki Koskelan julkaisuja ISEASin sivustolta  (ideas.repec.org)
Kokoelma

**Kokoelma** voi tarkoittaa seuraavia:

* Kerättyä valikoimaa, jonkin mallin mukaisesti järjestettynä. Esimerkiksi postimerkkikokoelma.
* Yhden muotitalon luomuksista käytetään nimitystä *kokoelma*.
* Kokoelma on yleinen nimitys eri yhtyeiden ja artistien kokoelma-albumeille. Kokoelma-albumit sisältävät aikaisemmin julkaistuja ja menestyneitä, tai ylipäätään esittäjän tunnetuimpia kappaleita.

## ''Kokoelma'' -nimisiä albumeita
* Kokoelma (Juice Leskinen)
* Kokoelma (Jukka Poika)

## Katso myös
* Kokoelmalevy
* *[[Kokoelmalevy (Suurlähettiläät)|Kokoelmalevy]]* (Suurlähettiläät)
Brittiläiset Neitsytsaaret talviolympialaisissa 2014

**[[Brittiläiset Neitsytsaaret]]** osallistuivat Sotšin talviolympialaisiin 2014. Maalla oli yksi edustaja, freestylehiihtäjä Peter Crook, joka oli kaiken kaikkiaan toinen Brittiläisiä Neitsytsaaria talviolympialaisissa edustanut urheilija. Hän toimi myös maan lipunkantajana avajaisissa.

## Joukkue
### Freestylehiihto

Brittiläiset Neitsytsaaret saivat yhden maapaikan.

## Lähteet

## Aiheesta muualla
* Brittiläiset Neitsytsaaret Sotšin olympialaisissa
Cat Music

**Cat Music** on romanialainen levy-yhtiö. Se perustettiin vuonna 1991 ja se on kotimaassaan merkittävin yritys Romanian musiikkialalla sen markkinaosuuden ollessa yli 30 prosenttia. Cat Musicilla on myös vaikuttava, yli kuudentuhannen kappaleen luettelo.

## Artistit

* Andrada Popa
* ADDA
* Adi Cristescu
* Adrian Eftimie
* Alb Negru
* Alex Cery
* Alex Mica
* Anastasia
* Anca Badiu
* Anca Florescu
* Andreea Banica
* Andreea D
* Anna Lesko
* Arsenie
* Bere Gratis
* CABRON
* Cezar
* Claudia
* CRBL
* Cristina Rus
* Cristina Vasiu
* David Deejay
* Delia
* directia 5
* DJ Project si Adela Popescu

* DJ Sava
* Dony
* DYA
* Ecaterine
* Edward Maya
* Ela Rose
* Elena Gheorghe
* Emmah Toris
* Gipsy Casual
* Giulia
* Heaven
* Hi-Q
* Ilinca & Alex Florea
* IRIS
* Jukebox
* Laurentiu Duta
* Like Chocolate
* Liviu Hodor si Mona
* Lukas
* Mamasita
* Mandinga
* Mihai Margineanu
* Mike Angello
* MOJO
* Mossano
* Nadir

* Narcotic Sound and Christian D.
* Nick Kamarera si Alinka
* Proconsul
* Publika
* ROA
* Ruby
* Shift
* Smiley
* SOPHIA
* Stratan
* Suie Paparude
* Sunrise Inc
* Tamy
* Tara
* The dAdA
* Theodora
* Tudor Turcu
* Voltaj
* Voxis
* What’s UP

## Lähteet
Kypros talviolympialaisissa 2014

**Kypros** osallistui Sotšin talviolympialaisiin 2014 kahdella urheilijalla alppihiihdossa. Maan lippua avajaisissa kantoi Konstantínos Papamichaíl.

## Joukkue

### Alppihiihto

* Konstantínos Papamichaíl
* Alexandra Taylor

## Lähteet
* Sochi.ru
Chile talviolympialaisissa 2014

**[[Chile]]** osallistui **[[Talviolympialaiset 2014|Sotšin talviolympialaisiin 2014]]** kuudella urheilijalla kolmessa lajissa. Maan lippua avajaisissa kantoi freestylehiihtäjä Dominique Ohaco.

## Joukkue

### Maastohiihto

* Yonathan Fernandez

### Alppihiihto

* Eugenio Claro
* Henrik von Appen
* Noelle Barahona

### Freestylehiihto

* Stephanie Joffroy
* Dominique Ohaco

## Lähteet
* Sochi.ru 

### Viitteet
Pelkistävä aminointi

**Pelkistävä aminointi** tai **pelkistävä alkylointi** on orgaaninen reaktio, jolla valmistetaan karbonyyliyhdisteistä kuten aldehydeistä tai ketoneista amiineja ammoniakin tai amiinien avulla. Välituotteena muodostuu imiini, joka pelkistetään amiiniksi. Pelkistävä aminointi on yksi käytetyimpiä tapoja valmistaa amiineja synteettisesti.

## Mekanismi ja käytettävät reagenssit
Pelkistävän aminoinnin ensimmäinen vaihe on karbonyyliyhdisteen ja ammoniakin tai amiinin välinen happokatalysoitu kondensaatioreaktio muodostaen imiinin. Reaktiossa läsnä oleva pelkistin pelkistää reaktiossa syntyvän imiinin amiiniksi. Pelkistävissä aminoinneissa pelkistimen tulee olla riittävän heikko, jotta se pelkistäisi selektiivisesti imiinin eikä karbonyyliyhdistettä alkoholiksi. Käytettyjä pelkistimiä ovat muun muassa natriumboorihydridi ja natriumsyanoboorihydridi. Natriumsyanoboorihydridi saattaa kuitenkin happamissa olosuhteissa vapauttaa vetysyanidia, joten sen tilalla voidaan käyttää natriumtriasetoksiboorihydridiä tai α,β-tyydyttymättömiä karbonyyliyhdisteitä pelkistettäessä sinkkiboorihydridiä. Teollisuudessa pelkistimenä käytetään usein vetyä ja katalyyttinä palladiumia, nikkeliä tai kobolttia.

Reaktiossa typen lähteenä käytetään ammoniakkia tai amiineja. Ammoniakki muodostaa tuotteena primäärisiä amiineja, primääriset amiinit muodostavat sekundäärisiä amiineja ja sekundäärisistä amiineista saadaan pelkistävällä aminaatiolla tertiäärisiä amiineja. Sekundäärisiä amiineja voidaan valmistaa käyttämällä kaksinkertaista määrää ammoniakkia karbonyyliyhdisteen määrään verrattuna. Ammoniakin lähteenä voidaan käyttää myös ammoniumkloridia tai -asetaattia.

Varsinkin käytettäessä vetyä reaktio on hyvin eksoterminen, minkä vuoksi lämmönsiirto on prosessissa tärkeää. Pelkistävää aminointia voidaan suorittaa niin panosreaktoreissa kuin jatkuvatoimisena prosessina putkivirtaus- tai sekoitussäiliöreaktoreissa. Reaktiot suoritetaan tyypillisesti 50&ndash;180 °C:n lämpötilassa ja vedyn paine on 45&ndash;335 bar.

## Lähteet
I Just Wanna

**I Just Wanna** on yhdysvaltalaisyhtye Voxisin kappale. Sen julkaisi Cat Music digitaalisesti ladattavana singlenä 25. heinäkuuta 2011. Kappaleelle on tehty myös musiikkivideo, joka julkaistiin videopalvelu YouTubessa marraskuussa 2011. Kappale ei päässyt lainkaan listoille.

## Kappalelista

**Digitaalinen lataus**

* 1. I Just Wanna (Radio Edit) - 4:09
* 2. I Just Wanna (Extended) - 7:00
* 3. I Just Wanna (New Text Radio) - 4:09

## Lähteet
Hongkong talviolympialaisissa 2014

**[[Hongkong]]** osallistui Sotšin talviolympialaisiin 2014. Maan ainoa edustaja, Pan-To Barton Lui, kilpaili kaukalopikaluistelussa, ja toimi myös avajaisissa lipunkantajana.

## Joukkue
### Kaukalopikaluistelu

Hongkong sai yhden maapaikan kaukalopikaluisteluun. Pan-To Barton Lui oli ensimmäinen mies, joka edusti Hongkongia talviolympialaisissa.

Barton jäi miesten 1500 metrin kilpailussa 36 urheilijan joukossa sijalle 30 eikä päässyt alkueristä jatkoon.

## Lähteet

## Aiheesta muualla
* Hongkong Sotšin olympialaisissa
Wuella Wuella

**Wuella Wuella** on romanialaisartisti Delia Matachen kappale. Sen julkaisi Cat Music digitaalisesti ladattavana singlenä 13. heinäkuuta 2012. Kappaleelle on tehty myös musiikkivideo, joka julkaistiin videopalvelu YouTubessa singlen julkaisupäivänä. Kappale pääsi kotimaassaan Airplaylistan 47. sijalle.

## Kappalelista

**Digitaalinen lataus**

* 1. Wuella Wuella (Radio Version) - 3:23
* 2. Wuella Wuella (Extended Version) - 5:19

## Listasijoitukset

## Lähteet
Riikka Krenn

**Riikka Krenn** (s. 1979) on suomalainen toimittaja, joka työskentelee Rantapallo.fi-matkailusivuston päätoimittajana sekä Suomen Mensan jäsenlehden päätoimittajana.

Krenn on valmistunut maisteriksi Jyväskylän yliopiston viestintätieteiden laitokselta pääaineenaan yhteisöviestintä. Koulutukseltaan hän on filosofian maisteri.

Krenn toiminut vuodesta 2010 alkaen Rantapallo.fi-matkailusivuston päätoimittajana. Rantapallo on Suomen suurin matkailualan verkkopalvelu, jossa toimituksellisen sisällön ja hakupalvelujen lisäksi toimii myös laaja blogiportaali.

Aiemmin Krenn on asunut vuosia Saksassa ja toiminut siellä toimittajana, vapaana kirjoittajana ja suomen kielen opettajana. Hänen julkaisuihinsa kuuluvat myös saksalaisen Polyglott-kustantamon matkaopaskirja *Finnland on Tour* (2010) sekä yhdessä kuvittaja Sanna Partasen kanssa julkaistu kaksikielinen lastenkirja *Hugo kaukana kotoa - Hugo weit weg von Zuhause* (2007). Vuosina 2003-2010 Krenn on toiminut myös Suomen Mensan jäsenlehden toimituskunnassa ja vuoden 2015 alusta lehden päätoimittajana.

Krennin luoma Hugo-hahmo kertoo kaksikielisen tarinan suomalaisen Hugo-hirven eksymisestä Saksaan ja matkasta takaisin Suomeen. Krenn ja Partanen ovat esiintyneet Hugo-hahmon kanssa muun muassa Leipzigin kirjamessuilla, Helsingin kirjamessuilla sekä useissa kulttuuritapahtumissa Suomessa, Saksassa ja Luxemburgissa. *Hugo kaukana kotoa - Hugo weit weg von Zuhause* on ensimmäinen kaksikielisesti julkaistu suomalais-saksalainen lastenkirja.

## Teoksia
**Hugo kaukana kotoa - Hugo weit weg von Zuhause*, lastenkirja (BoD 2007)
**Finnland on Tour* (Polyglott 2010)

## Lähteet

## Aiheesta muualla
*Matkailuportaali Rantapallo.fi
*Markkinointi ja Mainonta: Rantapallo sai päätoimittajan
*Mensan jäseniä
Love on the Wing

**Love on the Wing** on yhdysvaltalaisen laulaja-lauluntekijä Jesse Colin Youngin studioalbumi vuodelta 1977.

## Kappaleet

Kappaleet ovat Jesse Colin Youngin tekemiä ja Pigfoot Musicin (ASCAP) julkaisemia ellei toisin ole mainittu. Kappaleiden sanat on painettu LP-levyn suojakuoreen. "Higher & Higher" on omistettu Montereyn niemimaalle.

; Sivu 1

# Higher & Higher – 3:15
# Love on the Wing (Blue Hazlehurst) – 3:39  1977 Gumtree Music – ASCAP 
# Workin’ – 5:09
# Hey, Good Lookin’ (Hank Williams) – 2:33  1951 Fred Rose Music, Inc. – BMI  
# Fool – 3:53

; Sivu 2

# Drift Away – 3:38
# Do It Slow – 3:26
# California Cowboy – 3:02
# Louisiana Highway – 3:43
# Your Lovin’ Hobo (Elvin Woods) – 3:47  1977 Snocko Music – ASCAP 

## Muusikot

* David Hayes – basso, taustalaulu
* Scott Lawrence – kosketinsoittimet
* Jeff Myer – rummut
* Jim Rothermel – kitara
* Jesse Colin Young – laulu, kitara
* Suzi Young – laulu, taustalaulu

sekä

* John Blakeley – slide-kitara
* Hank DeVito – pedal steel -kitara
* Nicolette Larson – taustalaulu
* Felix Pappalardi – taustalaulu

Kappaleilla "Drift Away" ja "Fool":

* Terry Adams – sello
* Nancy Ellis – alttoviulu
* Jeff Neighbor – kontrabasso
* Nathan Rubin – ensimmäinen viulu
* John Tenney – toinen viulu

Jousien sovitus: Felix Pappalardi

Kappaleella "Do It Slow":

* Rex Allen – vetopasuuna
* Everett Farey – kornetti
* Jim Rothermel – klarinetti

Kappaleilla "Hey, Good Lookin’" ja "Workin’":

* Gordon Messick – vetopasuuna
* Chuck Peterson – baritonisaksofoni
* Jim Rothermel – tenorisaksofoni
* Peter Welker – trumpetti
* Zane Woodworth – trumpetti

Kappaleella "Louisiana Highway":

* Chuck Bennett – bassopasuuna
* Gordon Messick – vetopasuuna
* Chuck Peterson – tenorisaksofoni
* Jim Rothermel – alttosaksofoni

Torvien sovitukset: Jim Rothermel / Felix Pappalardi

Felix Pappalardi esiintyy A&M Recordsin suosiollisella luvalla.

## Tuotantotiedot

* Julkaisuvuosi: 1977
* Levy-yhtiö: Warner Bros. Records Inc. Emoyhtiö Warner Bros. Inc., 3300 Warner Blvd., Burbank, Calif. 91505. Warner Communications -yhtiö. 44 East 50th Street, New York, New York 10022.
* Tuottajat: Felix Pappalardi ja Jesse Colin Young
* Äänittäjä: Don Gehman
* Miksaus: Jesse Young ja Don Gehman, Owl Mountain
* Tuotannon järjestelijä: Pati Mayfield
* Laitteet: Sandy Loring
* Studion järjestelijä: Dan Gwynne
* Valokuvaaja: Joe Bauer
* Graafinen suunnittelija: JoEtta May
* LP-levyjen valmistusmaa: Yhdysvallat

## Lähteet

* Jesse Colin Young LP *Love on the Wing* (Warner Bros. Records BS 3033) 1977
Jesse Colin Young

**Jesse Colin Young** (22. marraskuuta 1941 – 16. maaliskuuta 2025) oli yhdysvaltalainen laulaja-lauluntekijä, folklaulaja ja The Youngbloods -yhtyeen perustajajäsen.

## Varhaisvaiheet

Young sai alun perin nimekseen Perry Miller ja varttui Queensissä. Hänen äitinsä oli viulisti ja isänsä kirjanpitäjä, joka oli kiinnostunut klassisesta musiikista. Young kävi koulua New Yorkissa, missä Art Garfunkel oli hänen luokkatoverinsa. 15-vuotiaana Young sai stipendin Massachusettsin Andoverissa sijaitsevaan Phillips Acedemyyn, josta hänet myöhemmin kuitenkin erotettiin.

## Ura

1960-luvulla Young asui Manhattanin Greenwich Villagessa ja julkaisi kaksi sooloalbumia: *The Soul of a City Boy* ja *Young Blood*. Myöhemmin hän perusti yhtyeen nimeltä The Youngbloods, jonka muut jäsenet olivat kitaristi Jerry Corbitt, kosketinsoittaja/kitaristi Lowell ”Banana” Levinger ja rumpali Joe Bauer. Heidän ensimmäinen albuminsa sisälsi Chet Powersin tekemän kappaleen ”Get Together”. Vuonna 1969 se julkaistiin uudelleen singlenä ja sitä käytettiin televisiomainoksen tunnussävelenä. Young yhtyetovereineen perusti levymerkin nimeltä Racoon Records, jonka kautta he julkaisivat neljä muuta albumia.

Young jätti yhtyeen vuonna 1972 ja julkaisi sooloalbumin *Together*. Hänen neljäs sooloalbuminsa *Song for Juli* sisälsi neljä singleä ja albumi oli Billboard 200 -listalla useita kuukausia. Vuonna 1978 Young äänitti albumin *American Dreams*, jota seurasi albumi *The Perfect Stranger* 1982. Vuonna 1987 hän julkaisi albumin *The Highway Is for Heroes*.

Jesse Young jatkoi kiertueiden tekemistä ja muodosti uudelleen Youngbloods-yhtyeen joksikin aikaa ennen kuin palasi soolouralle vuonna 1987. Siitä lähtien hän julkaisi uudelleen vanhempaa materiaalia.

Vuonna 1993 hän perusti oman levy-yhtiön nimeltä Ridgetop Music.

## Yksityiselämä

Syyskuussa 1979 Young oli yksi ”No Nukes” -konsertin esiintyjistä.

Hänen äänitysstudionsa ja talonsa Kalifornian Invernessissä tuhoutuivat Mount Visionin tulipalossa 1995.

Youngilla ja hänen vaimollaan Conniella on kaksi lasta ja perheellä on kahviplantaasi Havaijilla.

## Diskografia

; Albumit

## Lähteet

## Aiheesta muualla
* Jesse Colin Youngin virallinen sivusto
Tapio Nieminen

**Tapio Nieminen** (s. 16. marraskuuta 1967) on suomalainen pääsarjauransa lopettanut koripalloilija. Hän on koripallovalmentaja Timo Niemisen veli.

## Ura
Niemisen kasvattajaseura on Forssan Koripojat, jonka edustusjoukkueessa hän debytoi kaudella 1987–1988. Tilastollisesti hänen paras kautensa pääsarjassa oli kausi 1993–1994, jolloin hän teki keskimäärin 14,7 pistettä ja otti 9,2 levypalloa ottelua kohden. Samana kautena Forssa voitti SM-hopeaa.

Nieminen edusti Forssaa vuoteen 1996 asti, jolloin hän siirtyi yhdeksi kaudeksi Korihaiden joukkueeseen. Kaudeksi 1997–1998 hän palasi Forssaan, mutta edusti uransa kaksi viimeistä pääsarjakautta Korihaita. Nieminen lopetti pääsarjauransa vuonna 2000, mutta pelasi I-divisioonaa Turun NMKY:n joukkueessa kaudella 2004–2005.

## Katso myös
*Luettelo 2 000 levypalloa saavuttaneista Korisliiga-pelaajista
*Luettelo 500 pallonriistoa tehneistä Korisliiga-pelaajista

## Lähteet

## Aiheesta muualla
*Korisliigan pelaajaprofiili
Dikumaroli

**Dikumaroli** on luonnossa esiintyvä antikoagulantti, joka vaikuttaa kuten varfariini (joka keksittiin tutkittaessa dikumarolin toimintaa) K-vitamiiniin.
Dikumaroli on kumariinin johdos. Kumariini ei itse vaikuta hyytymistekijöihin, mutta useat sienet muuttavat sen aktiiviseksi dikumaroliksi. Dikumaroli löydettiin tutkittaessa syytä karjassa esiintyvään verenvuototautiin, jolloin havaittiin syynä olleen homehtuneet makeantuoksuiset mesikkä-ruohokasvit.

Dikumaroli identifikoitiin 1940, ja siitä tuli 4-hydroksikumariinien prototyyppi. Sitä käytettiin lyhyen aikaa verenohennuslääkkeenä, mutta 1950-luvun puolivälissä sen korvasi yksinkertaisempi johdannainen varfariini (kauppanimi Marevan) ja muut 4-hydroksikumariini-johdannaiset.

Suun kautta nautittuna se vaikuttaa parin päivän sisällä.

## Lähteet

## Aiheesta muualla
* Dikumarolin löytäminen ja antikoagulanttihoito 
* Varfariinin historia 
*PubChem: Dicumarol 
*Human Metabolome Database (HMDB): Dicumarol 
*DrugBank: Dicumarol 
*Kyoto Encyclopedia of Genes and Genomes (KEGG): Dicoumarol
Koillis-Helsingin Lähitieto

**Koillis-Helsingin Lähitieto** on Koillis-Helsingin alueella keskiviikkoisin ilmestyvä ilmaisjakelulehti. Sen levikki on kaikkiaan 37&nbsp;600 kappaletta. Se jaetaan koteihin alueilla: Malmi, Tapanila, Tapaninvainio, Puistola, Pukinmäki, Pihlajamäki, Pihlajisto, Siltamäki, Suutarila, Tapulikaupunki, Viikki, Jakomäki ja Alppikylä. 

Koillis-Helsingin Lähitieto on paikallislehti, joka kertoo alueen uutiset ja tapahtumat ja tutustuttaa lukijansa paikallisiin ihmisiin ja yrityksiin. Tammikuussa 2013 perustettu Koillis-Helsingin Lähitieto sai alkunsa, kun alueen asukkaat, yhteisöt ja yrittäjät kokivat jäävänsä uutispimentoon ja vaille omaa ilmoituskanavaa, sillä alueen aiempi paikallismedia Vartti Pohjois-Helsinki lopetti ilmestymisensä lokakuussa 2012.

## Aiheesta muualla
* Koillis-Helsingin Lähitieto
Mongolian asevoimat

**Mongolian asevoimat** on maavoimista ja ilmavoimista muodostuva Mongolian valtiolliset puolustusvoimat. Puolisotilaallisina joukkoina asevoimiin luetaan myös rajavartiosto ja sisäisen turvallisuuden joukot. Asevoimien aktiivipalveluksessa on noin 10&nbsp;000 henkilöä ja reservissä 137&nbsp;000. Puolisotilaallisiin joukkoihin kuuluu 7&nbsp;200 henkilöä. 

## Historia

Mongolian itsenäistyessä 1910-luvulla se peri asevoimansa Qing-dynastialta. Vuonna 1914 maan asevoimiin kuului noin 10&nbsp;000 henkilöä. Mongolian vallankumouksessa 1921 vallan ottivat käsiinsä kommunistit Neuvostoliiton tuella ja maa alkoi saada aseita tukijaltaan. Kun rajakahakat Japanin kanssa alkoivat Neuvostoliitto siirsi maahan noin 30&nbsp;000 henkilöä käsittäneen 7. armeijan. Mongolia liittyi Neuvostoliiton sodanjulistuksen jälkeen sotaan Japania vastaan vuonna 1945. Sodan jälkeen asevoimia pienennettiin merkittävästi, mutta niitä laajennettiin jälleen, kun Neuvostoliiton ja Kiinan suhteet heikkenivät 1950-luvun lopussa. Maavoimien henkilöstön määrä nousi 33&nbsp;000:n ja ilmavoimien 3&nbsp;500:n. Neuvostoliitosta saatiin muun muassa 650 panssarivaunua ja 17 MiG-21 hävittäjää. Puolustusmenot veivät 10&nbsp;% maan budjetista vuonna 1975 ja lähes 15&nbsp;% vuonna 1980.

## Strategia ja toimintakyky

Neuvostoliiton romahtamiseen saakka Mongoliassa turvauduttiin Neuvostoliiton apuun mahdollisessa sodassa Kiinaa vastaan ja näin ollen Mongoliassa ei ollut vahvaa armeijaa tai aseteollisuutta. Puolustuskykyyn vaikutti myös Mongolian pieni väestömäärä. Neuvostoliiton romahtamisen myötä maasta tuli ainakin teoriassa neutraali Venäjän ja Kiinan välillä ja se pitää yllä normaaleja suhteita molempiin maihin. Nykyisin yhteistyö Kiinan ja Yhdysvaltojen kanssa on kuitenkin lisännyt merkitystään.

Mongolian asevoimat ovat edelleen pienet ja aliaseistetut. Maan panssaroidut ajoneuvot ovat vanhentuneita ja ilmavoimilla ei ole taistelulentokoneita muutamia helikoptereita lukuun ottamatta. Maa on ottanut osaa kansainvälisiin operaatioihin muun muassa lähettämällä 850 sotilasta Etelä-Sudaniin, mutta asevoimilla ei ole resursseja huoltaa joukkojaan itsenäisesti kansainvälisissä tehtävissä. Tilanteen parantamiseksi maan asevoimat ovat harjoitelleet Euroopan maiden, Yhdysvaltojen ja Kiinan kanssa. Koulutuksen ja valmiuden taso onkin kalusto-ongelmista huolimatta melko hyvä.

## Lähteet

## Aiheesta muualla
Kauniaisten kaupunginkirjasto

**Kauniaisten kaupunginkirjasto** on Kauniaisissa toimiva yleinen kirjasto. Kauniaisten kaupunginkirjastolla on yksi toimipiste. Kirjastonjohtajana toimii Jaakko Tiinanen. Kauniaisten kaupunginkirjasto on osa Helmet-kirjastoa, joka on Espoon, Helsingin, Kauniaisten ja Vantaan kaupunginkirjaston kokonaisuus, jolla on yhteinen kokoelmaluettelo ja yhteiset käyttösäännöt.

Vuonna 2022 Kauniaisten kaupunginkirjaston kokoelmissa oli 80 114 nidettä ja kirjaston kokonaislainaus oli noin 271 182 lainausta. Fyysisiä käyntejä tehtiin noin 101645.

## Historia
Kauniaisten kaupunginkirjaston (vuoteen 1971 kauppalankirjaston) perustamisesta tehtiin aloite vuonna 1923. Kirjasto aloitti toimintansa vuonna 1924 kauppalan rahatoimistossa. Ensimmäisen toimintavuoden lopulla kirjaston kokoelma oli 173 nidettä ja kirjaston käyttäjiä oli 90. Ennen vuotta 1967 kirjasto muutti kolmesti vuosina 1942, 1945 ja 1949.

Vuonna 1967 kirjastolle vuokrattiin osa Helsingin Säästöpankin liiketalon toisesta kerroksesta Kauniaisten keskustasta. Uusissa tiloissa oli lainaustoiminnan lisäksi mahdollista järjestää asiakkaille myös lukusali, lastenosasto sekä musiikkinurkka. Kirjaston tiloissa järjestettiin myös taidenäyttelyjä.

Kirjasto sai oman, erillisen kirjastorakennuksensa loppuvuodesta 1985. Toiminta uusissa tiloissa aloitettiin 4. helmikuuta 1986. Rakennuksen on suunnitellut arkkitehti Reijo Perko arkkitehtitoimisto Perko & Rautamäestä.

Pääkaupunkiseudun yleisten kirjastojen yhteistyö käynnistyi 1970-luvulla, kun Espoossa, Helsingissä, Kauniaisissa ja Vantaalla siirryttiin yhteiseen kirjastojärjestelmään ja yhteiseen kokoelmaluetteloon. Kirjastoilla on ollut yhteinen ATK-järjestelmä vuodesta 1987.

## Lähteet

## Aiheesta muualla
* Kauniaisten kaupunginkirjaston kotisivu
* Kauniaisten kirjaston sivut Helmet-kirjastojen sivuilla
Andre Kostelanetz

**André (Abram) Kostelanetz** (, 22. joulukuuta 1901 Pietari – 13. tammikuuta 1980 Port-au-Prince, Haiti) oli venäläis-yhdysvaltalainen orkesterinjohtaja ja musiikkisovittaja, joka oli yksi easy listening -musiikin pioneereja.

Vuonna 1920 Kostelanetz aloitti opinnot Pietarin konservatoriossa. Helmikuuhun 1922 hän työskenteli apulaiskapellimestarina ja valmentajana Mariinski-oopperassa. Vuonna 1922 hän muutti New Yorkiin. Neljä vuotta myöhemmin Kostelanetz esiintyi ensimmäistä kertaa Manhattan Opera Housessa yhdessä laulaja Helen Stanleyn kanssa. Vuonna 1928 hän sai Yhdysvaltain kansalaisuuden ja aloitti CBS Orchestran kapellimestarina vuonna 1930. Sen jälkeen Kostelanetz aloitti radiolähetykset (Chesterfield Radio Program). Hän myös toimi elokuvamusiikkikapellimestarina elokuvissa *[[Unelmien sävel]]* (1935), *[[That Girl from Paris]]* (1936) ja *[[Hitting a New High]]* (1937), joiden pääosaa esitti hänen tuleva vaimonsa Lily Pons. Toisen maailmansodan aikana Kostelanetz esiintyi yhdessä vaimonsa kanssa lukuisissa United Service Organizationsin konserteissa.

Vuonna 1953 Kostelanetz ryhtyi työskentelemään New Yorkin filharmonikkojen kanssa ja aloitti ”Special Concerts” -sarjansa. Vuosina 1963–1979 hän esitti filharmoonikkojen kanssa ”Promenade”-konserttisarjaa. Viimeisessä konsertissaan hän johti 31. joulukuuta 1979 San Francisco Symphony Orchestraa.

Kostelanetz loi radioesiintymissään innovatiivisen musiikkityylin, joka yhdisti perinteisiä konserttinumeroita ja hänen omia sovituksiaan ajan suosikkikappaleista. Hän loi harmonisesti rikkaan ja runsaan äänimaailman, joka oli suurta ja radiossa viihdyttävää. Kostelanetzin sovitustavasta ja sen tunnusomaisesta äänimaailmasta tuli 1930–1950-lukujen Hollywood-elokuvamusiikille käytännön standardi.

## Lähteet
Šventoji (Itämereen laskeva joki)

**Šventoji** (, ) on pienehkö Liettuan luoteisrajalla ja Latvian lounaisrajalla virtaava, Itämereen laskeva joki. Se saa alkunsa Skuodasin kunnallispiirissä ja laskee 73 kilometrin jälkeen Itämereen Šventojin kylässä. Noin 30 kilometrin matkalla joki muodostaa Latvian ja Liettuan välisen rajan. Joen valuma-alue on 472&nbsp;km² ja keskivirtaama 5−6 m³/s.

Joen suistossa sijaitsee arkeologinen kohde Šventojin asuinpaikka, joka on Pohjoismaiden suurimpia.

## Lähteet

## Aiheesta muualla
Jalkapallon alle 16-vuotiaiden Euroopan-mestaruuskilpailut 2001

**Jalkapallon alle 16-vuotiaiden Euroopan-mestaruuskilpailut 2001** käytiin Englannissa 22. huhtikuuta – 6. toukokuuta 2001. Otteluita pelattiin 18 eri paikkakunnalla.

Turnauksessa oli mukana 16 maata, jotka oli jaettu neljään eri lohkoon.

## Alkulohkot
### Lohko A

### Lohko B

### Lohko C

### Lohko D

## Välierät

----

## Pronssiottelu

## Loppuottelu

## Suomen joukkue

*Valmentaja:  Timo Liekoski

## Suomen ottelut

----

----

## Lähteet
*RSSSF, European U-16 Championship 2001
Artjom Markelov

**Artjom Valerjevitš Markelov** (, s. 10. syyskuuta 1994 Moskova, Venäjä) on venäläinen rata-autolija.

## Ura
Markelov aloitti uransa karting-sarjoissa vuonna 2006, jossa hän kilpaili enimmäkseen kotimaassaan Venäjällä. Lopulta hän päätyi KF2-luokkaan asti vuonna 2010.

Vuonna 2011 Markelov ajoi ADAC Formel Masters -sarjassa voittaen yhden kilpailun sijoittuen sarjan neljänneksi. Samana vuonna hän ajoi kolme kilpailua Formula 3 Euroseries -sarjassa vierailevana kuljettajana. Vuonna 2012 Markelov siirtyi Saksan Formula 3 -sarjaan voittaen kaksi kilpailua sijoittuen sarjan seitsemänneksi. Vuonna 2013 hän jatkoi samassa sarjassa sijoittuen lopulta sarjan toiseksi.

Vuonna 2014 Markelov kilpaili GP2-sarjassa venäläisessä Russian Time -tallissa saavuttaen kuusi pistettä. Vuonna 2015 Markelov jatkoi GP2:ssa samassa tallissa. Hän saavutti yhden kolmossijan ja 48 pistettä sijoittuen sarjan 13:nneksi. Vuonna 2016 Markelov jatkoi kolmannen kauden GP2-sarjassa. Hän voitti Monacon perjantain kilpailun ja oli kuljettajien MM-sarjan kymmenes 97 pisteellä. Markelov jatkoi myös kaudella 2017 Russian Timellä voittan kauden avauskilpailun Bahrainissa. Hän voitti kauden aikana kaiken kaikkiaan viisi kilpailua, oli seitsemän kertaa palkintopallilla ja sijoittui sarjan toiseksi 210 pisteellä. Markelov jatkoi myös kaudella 2018 Russian Timellä. Kaudella 2019 Markelov toimi F2-sarjassa keikkakuskina, korvaten ensin Monacossa MP Motorsportilla ajaneen Jordan Kingin, joka lähti ajamaan Indy 500 -kisaa. Loppukaudella hän siirtyi BWT Ardenille ajamaan toista autoa kuolleen Anthoine Hubertin tilalle. Markelov jatkoi nimeään muuttaneessa tallissa, BWT HWA Racelabilla kauden 2020.

## Formula 1 -tulokset

## GP2-tulokset

## Formula 2 -tulokset
Mini-Con

**Mini-Conit** ovat kuvitteellisia muotoaan muuttavia ihmisen kokoisia robotteja Transformers-universumissa. He esiintyivät alun perin tärkeässä roolissa sarjassa *[[Transformers: Armada]]*, mutta esiintyivät myös muissakin Unicron-trilogian sarjoissa *[[Transformers: Energon]]* ja *[[Transformers: Cybertron]]*.

## Unicron-trilogia
### Transformers: Armada
Sarjassa *[[Transformers: Armada]]* Mini-Conit olivat alun perin ilkeän planeetankokoisen transformerin, Unicronin, luomuksia. Mutta sitten tulevaisuudesta tulleet kolme ihmislasta Rad, Carlos ja Alexis, joutuivat kohtaamisiin heidän kanssaan ja Mini-Conit kehittyivät oman tahdon omaaviksi ja rauhaa rakastaviksi olennoiksi. Ja saivat tiedon Maan olemassaolosta.

Kun Mini-Conit ilmaantuivat Cybertronille, ilmeni, että heillä oli kyky yhdistyä suurempiin transformereiden ja antaa näille lisää voimia. Kaksi transformereiden ryhmittymää, Autobotit ja Decepticonit, alkoivat käydä sotaa heistä. Eivätkä tajunneet, että sodan synnyttämä negatiivinen energia ruokki Unicronia. Vaikka ei koskaan paljastettu, oliko sota ollut jo ennen Mini-Conien saapumista.

Lopulta Mini-Conit lähtivät aluksellaan Cybertronilta erään portaalin läpi. Alus teki pakkolaskun Kuuhun ja osa siitä putosi peräti Maahan, mutta osan sisällä ollut osa Mini-Coneista levittäytyi ympäri planeettaa. Kun Rad ja Carlos löysivät tämän osan aluksesta, Mini-Conien sijainti paljastui sekä Autoboteille että Decepticoneille.

### Transformers: Energon
*[[Transformers: Energon]]issa* Mini-Conit eivät olleet kovin aktiivisesti Autobottien tai Decepticonien apuna, lukuun ottamatta kolmea Mini-Conia nimeltä Scattor, Skyboom ja Wreckage, jotka yhdistyvät Kicker Jonesin käyttämäksi Energonmiekaksi ().

### Transformers: Cybertron
Sarjassa *[[Transformers: Cybertron]]* esiintyneet Mini-Conit olivat kotoisin Gigantionista, joka oli yksi Cybertronin siirtokunnista, kunnes siirtyi madonreiän kautta toiseen ulotuvuuteen. Neljä Mini-Conia Jolt (sarjan ainut ihmisten kieltä osaava Mini-Con), Six-speed, Reverb ja Safeguard olivat matkustaneet 13 alkuperäiseen transformeriin kuuluneen Vector Primen mukana. He oli tavanneet hänet alun perin leikkiessään kuurupiiloa.

Jokaisella Gigantionin asukkaalla oli oma Mini-Con -kumppani.

## Aligned-jatkumo
Aligned-jatkumossa Mini-Conit ovatkin pienikokoisista Soundwaven apureina toimivia Decepticoneja, lukuun ottamatta 13 alkuperäiseen Primeen kuuluvaa Micronus Primea.

Soundwaven apureina toimineet Mini-Conit:
*Laserbeak
*Rumble
*Frenzy
*Ravage
*Ratbat

### Transformers: Prime
Animaatiosarjassa *[[Transformers: Prime]]* ainoana Mini-Conina esiintyy Laserbeak, mutta häntä ei kutsuta Mini-Coniksi vaan "työläiseksi".

## Lähteet
Tyra

**Tyra** tai **Thyra**, Suomessa myös **Tyyra**, on vanha pohjois­mainen naisen etunimi. Nimen alku­muoto on ollut Tyre tai Thyrvi, mistä se on latinan vaikutuksesta muuntunut muotoon Tyra. Nimi merkitsee alun perin Tor-jumalalle pyhitettyä. Keski­ajalla nimen teki suosituksi varsinkin Tanskan kuningatar Tyra Danebot, Gorm Vanhan puoliso.

Tyran nimipäivä on suomen­ruotsalaisen kalenterin mukaan 18. helmikuuta. Vuoteen 1928 saakka nimi oli samalla päivällä myös suomen­kielisessä kalenterissa muodossa Tyyra. Digi- ja väestötietoviraston tietojen mukaan nimi on Suomessa annettu 1900-luvun alusta vuoden 2019 loppuun mennessä muodossa Tyra 563, muodossa Thyra noin 370 ja muodossa Tyyra noin 260 henkilölle.

## Tunnettuja Tyyra-, Tyra- ja Thyra-nimisiä
* Tyra Banks (s. 1973), yhdysvaltalainen malli, televisiokasvo, talk show -juontaja, laulaja ja näyttelijä
* Thyra von Beetzen-Östman (1872–1954), ruotsalainen feministi ja ihmisoikeusaktivisti
* Tyra Borg, o.s. *Ahlström* (1872–1948), suomalainen taidemaalari ja kirjailija
* Tyra Danebot (k. 935), Tanskan kuningatar
* Thyra Frank (s. 1952), tanskalainen poliitikko ja ministeri
* Thyra Grotenfelt (1912–1978), suomenruotsalainen runoilija
* Tyra Kleen (1874-1951), ruotsalainen taidemaalari, feministi ja kirjailija
* Tyyra Leino, oik. *Tyyra Lehtonen* (1913–2002), suomalainen lastenkirjailija
* Thyra Lindholm (1885–1965), suomalainen helluntailainen evankelista ja saarnaaja 
* Tyra Lundgren (1897-1979), ruotsalainen kuvanveistäjä, keramiikkataiteilija, lasitaiteilija ja kuvanveistäjä
* Thyra Montell (1884–1970), suomalainen voimistelunjohtaja
* Tyra Sjöström, o.s. Malmström (1875–1928), suomalainen taidemaalari
* Tyra Westerlund (1878–1920), suomalainen runoilija

## Nimen muita merkityksiä

* 115 Thyra, päävyöhykkeen asteroidi

## Lähteet